European Border Breakers Awards

Europos apdovanojimai European Border Breakers kasmet įteikiami dešimčiai pradedančių atlikėjų arba grupių už tarptautinio pripažinimo susilaukusį debiutinį praeitų metų albumą. Tarp šio konkurso laureatų – Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae ir Mumford & Sons.

Rengėjai 
Rengti šį konkursą pradėjo Europos Komisija. Tai Europos Sąjungos apdovanojimas. Laureatų atranką atlieka ir apdovanojimų ceremoniją rengia organizacija Noorderslag Foundation, kurios užduotis – skatinti popmuzikos sklaidą Europoje.

Partneriai 
 European Broadcasting Union (EBU)
 Europos talentų mainų programa (ETEP). Pagal šią programą kuriamas Europos populiariosios muzikos festivalių tinklas, padedama pasikviesti koncertuoti grupes iš kitų šalių., o žiniasklaidos priemonės informuojamos apie populiarėjančius Europos menininkus.

Laureatų atranka 
Konkurso „European Border Breakers“ laureatai – atlikėjai arba grupės – atrenkami vadovaujantis šiais kriterijais:
 praėjusiais metais išleisto debiutinio albumo populiarumas kitose Europos šalyse nei menininko šalis;
 radijo eterio laikas, menininkui suteiktas Europos transliuotojų sąjungos radijo kanaluose;
 menininko sėkmė Europos festivaliuose, vykusiuose ne jo šalyje.

Klausytojų simpatijų prizas 
Nuo 2010 m. klausytojai gali balsuoti internetu, kuriam iš konkurso laureatų, be įprasto apdovanojimo, skirti dar ir klausytojų simpatijų prizą. Pirmasis juo apdovanotas menininkas – belgas dainininkas ir dainų autorius Milow. 2011 m. šį prizą laimėjo vokiečių rokenrolo grupė The Baseballs.

Laureatų apdovanojimo renginys 
Nuo 2009 m. apdovanojimų ceremonija vyksta kiekvienų metų sausį per festivalį „Eurosonic Noorderslag festival“ Groningene (Nyderlandai). Renginiui vadovauja BBC laidų vedėjas ir muzikantas Jools Holland. Laureatai dainuoja be fonogramų ir per šį renginį, ir festivalyje. Kaip garbės svečiai renginyje kviečiami koncertuoti ankstesnių metų laureatai. Ceremoniją įrašo Nyderlandų viešasis transliuotojas NOS/NTR, ji transliuojama per kanalą ‘’Nederland 3’’. Renginį kasmet galima matyti per kelis Europos televizijos kanalus.

Papildoma informacija 
Šį konkursą 2004 m. pradėjo rengti Europos Komisija. Juo siekiama skatinti populiariosios muzikos populiarinimą už šalių, kuriose ji sukurta, ribų ir atkreipti dėmesį į didelę Europos muzikos įvairovę. Konkursas „European Border Breakers“ remiamas pagal Europos Sąjungos kultūros programą, kuria siekiama skatinti menininkų ir kultūros specialistų tarptautinį judumą, kultūros vertybių bei meno kūrinių populiarinimą užsienyje ir puoselėti kultūrų dialogą.

2012 m. konkurso laureatai 

Klausytojų simpatijų prizas atiteko grupei: Selah Sue

2011 m. konkurso laureatai 

Klausytojų simpatijų prizas atiteko grupei: The Baseballs

2010 m. konkurso laureatai 

Klausytojų simpatijų prizas atiteko grupei: Milow

2009 m. konkurso laureatai

2008 m. konkurso laureatai

2007 m. konkurso laureatai

2006 m. konkurso laureatai

2005 m. konkurso laureatai

2004 m. konkurso laureatai

Nuorodos 
 Oficiali interneto svetainė
 Informacija apie konkursą „European Border Breakers“ Europos komisijos „Kultūros“ portale
 Festivalio „Eurosonic Noorderslag“ interneto svetainė

Šaltiniai 

Muzikiniai apdovanojimai